صلاح الدین ربانی باشچیلیگیده گی جمعیت اسلامی حزبی, عطا محمد نور نینگ بلخ والی لیگی وظیفه سیدن برکنار ایتیلیشی گه قرشی قتتیق عکس العمل کورسترایکن, افغانستان جمهوررئیس لیگی نینگ اوشبو خصوصده ینه بیر بار اویلَب چیقیشی کیره ک ایکن لیگی
نی بیلدیردی.
عینی دمده جمعیت اسلامی بونده ی بولمس لیگی تقدیرده, "افغانستان خلقی نینگ" حقی دن دفاع ایتیش اوچون اوشبو حزب نینگ قولیده گی برچه امکانیت لردن فایده له نه دیگن لیگی نی معلوم قیلرایکن, خودی منه شوو وضعیت نینگ اویغون بولمه گن نتیجه لری بوییچه حکومت نینگ مسئول ایکن لیگی نی بیلدیردی.
جمعیت اسلامی حزبی نینگ بوگون (چهارشنبه) ترقه تیلگن اعلامیه سیده, اوتگن سیلاولرده موجود قیین چیلیک لر گه قره مسدن, افغانستان نینگ حساس شرایطی سببلی ملی بیرلیک حکومتی نینگ قبول قیلینگن لیگی بیلدیریلرایکن, حکومت نینگ حاضرگی کون گه قدر بیرگن وعده لری گه وفا قیلمه گن لیگی ایسله تیلدی.
ایککی کون آلدین افغانستان جمهوررئیس لیگی عطا محمد نور نینگ استعفا سی نینگ افغانستان جمهوررئیسی محمد اشرف غنی تامانیدن منظور قیلینگن لیگی و اونینگ اورنیگه انجنیر داوود نینگ بلخ والی سی اوله راق معرفی قیلینگن لیگی نی بیلدیرگن ایدی.
بیراق, عطا محمد نور نینگ اوزی ایسه استعفاسی نی قبول قیلمه گن ایدی.
ایککی کون آلدین هم جمعیت اسلامی جمهوررئیس لیگی نینگ اوشبو قراری نی "شاشیلینچ و مسئوولیت سیز" بیر قرار اوله راق بهالنتیرگن ایدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
